ขบวนการนัมเบอร์วัน โกจูเจอร์

ขบวนการนัมเบอร์วัน โกจูเจอร์ หรือ นัมเบอร์วันเซ็นไต โกจูเจอร์ (; โรมาจิ: "Nanbā Wan Sentai Gojūjā"; : No.1 Sentai Gozyuger) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 49 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 16 กุมภาพันธ์ ค.ศ. 2025
ภาพรวม.
ขบวนการนัมเบอร์วัน โกจูเจอร์ เป็นผลงานลำดับที่ 49 และเป็นผลงานฉลองครบรอบ 50 ปีของละครโทรทัศน์ชุดซูเปอร์เซ็นไต ซึ่งมีการปรับเปลี่ยนการครบรอบจากฉลองครบรอบผลงานมาเป็นฉลองครบรอบปี โดยมีต้นแบบมาจากสัตว์แต่ละรูปแบบ
เนื้อเรื่อง.
เรื่องราวเกิดขึ้นกับเหตุการณ์มหาสงครามยูนิเวิร์ส หุ่นรบของขบวนการทั้ง 49 ขบวนการจากจักรวาลต่างๆ ได้ต่อกรกับศัตรูปริศนาที่สร้างภัยพิบัติในจักรวาล ในขณะที่เกือบจะพ่ายแพ้ เหล่าขบวนการก็ได้สร้าง เซ็นไตริง ขึ้นมา เพื่อเรียก เทก้าซอร์ด ผู้กอบกู้สูงสุดในจักรวาล จนเอาชนะผู้สร้างภัยพิบัติครั้งนั้นได้สำเร็จ แต่ก็ได้เกิดการทำลายล้างและสร้างจักรวาลขึ้นมาใหม่อีกครั้งด้วยการส่งแหวนเหล่านั้นกระจายออกไปในโลกต่างๆ
จนเวลาผ่านไป บุคคลทั้ง 5 ที่มาจากกลุ่มสังคมที่แปลกแยกออกไป ได้รับโอกาสที่จะเปลี่ยนแปลงชีวิตจากเทก้าซอร์ดซึ่งได้เลือกมาเพื่อแปลงร่างเป็นนักรบขบวนการกลุ่มที่ 50 โกจูเจอร์ ซึ่งได้รับมอบหมายให้รวบรวมเซ็นไตริงและผู้ที่รวบรวมทั้งหมดจะได้รับพรที่ปรารถนา ซึ่งเป็นการเริ่มต้นการแข่งขันไม่เพียงระหว่างกลุ่มเท่านั้น แต่ยังรวมถึงองค์กรชั่วร้ายโนวันเวิลด์ ไบรดัน ศัตรูที่ขัดขวางพวกเขาอีกด้วย
ตัวละคร.
ขบวนการนัมเบอร์วัน โกจูเจอร์.
กลุ่มนักรบทั้ง 5 ที่ทำสัญญากับเทก้าซอร์ด เพื่อทำให้ความปรารถนาของพวกเขาเป็นจริง ซึ่งสมาชิกทั้งหมดล้วนเป็นกลุ่มคนที่อยู่ในกลุ่มสังคมที่แปลกแยกด้วยเหตุผลบางประการ ทั้ง 5 คนเป็นคู่แข่งกันต่อสู้เพื่อชิงเซ็นไตริง แต่สามารถกลายมาเป็นเพื่อนร่วมทีมที่ต่อสู้ร่วมกันเมื่อมีจุดประสงค์ร่วมกัน นอกจากนี้เมื่อครอบครองแหวนทำให้ผู้ใช้มีพลังทักษะพิเศษเข้ามาอีกด้วย
ตัวเอกของเรื่อง อายุ 20 ปี ผู้มีสมญานามว่า ชายหนุ่มพาร์ทไทม์พเนจร (がいないはぐれアルバイター) เนื่องจากเขาถูกไล่ออกจากงานพาร์ทไทม์บ่อยครั้ง มีชื่อเล่นที่คินจิโร่ตั้งให้ว่า "โฮเอรุจจิ" (吠っち) ส่วนมาชิโระเรียกโฮเอรุว่า "รุ่นที่สอง" (二代目)
เขาได้มาพบกับเทก้าซอร์ด ดาบและแหวนที่สัญญาว่าหากขึ้นสู่อันดับหนึ่งของทุกสิ่ง ปรารถนาที่เป็นจริงจะบันดาลมาให้ แต่เขาไร้ซึ่งแรงปรารถนาใด ๆ โดยเวลาแปลงร่างปกติมักจะหอนคล้ายหมาป่า 
ในอดีตตนกับพี่ชายหลงเข้ามาในฐานทัพโนวันเวิลด์ ทำให้สูญเสียพี่ชายไป ส่วนครอบครัวก็จำความไม่ได้ เพราะบอกว่าให้เลิกปรารถนาเพื่อให้รอดจากไบรดัน พอตนกลับมาบ้านที่เคยอยู่ พ่อแม่ก็ย้ายไปที่อื่นแล้ว จึงทำให้เขาคิดว่าเขาดูนอกคอกจากโลกใบนี้ และหางานพาร์ทไทม์ประทังชีวิต
;โกจูวูลฟ์ (ゴジュウウルフ)
ร่างแปลงนักรบที่เอนเกจโดยโทโนะ โฮเอรุ ชุดสีแดง มีต้นแบบมาจากหมาป่า มีประสาทสัมผัสที่เฉียบคมเหมือนสุนัข และฟันศัตรูด้วยเทก้าซอร์ดที่สวมมือขวาไว้ ท่าไม้ตายคือ ไรซิ่งเรดวูลฟ์ และ ฟินิชฟิงเกอร์วูลฟ์
;ไวลด์โกจูวูลฟ์ (ワイルドゴジュウウルフ)
ร่างเพิ่มพลังของโกจูวูลฟ์ที่ใช้เซ็นไตริงไวลด์โกจูวูลฟ์ริงในการใช้งาน ท่าไม้ตายคือ ฟินิชฟิงเกอร์ และท่าไม้ตายที่ใช้สำหรับออก้าบูสเตอร์ 5050 คือท่า คิลเลอร์เวลช็อต (危羅吠ショット)
ชายหนุ่มพราวเสน่ห์ ผู้เป็นอดีตซูเปอร์ไอดอล อายุ 25 ปี มีชื่อเล่นที่คินจิโร่ตั้งให้ว่า "จังริคุ" (ちゃんりく)
เขามีสามารถหว่านล้อมและตกแฟนคลับได้แค่รอยยิ้ม แต่ทว่าเขาถูกไล่ออกจากเอเจนซี่ด้วยเหตุผลบางอย่าง เป็นคนที่วางแผนเก่ง ปรับตัวเข้ากับสถานการณ์ได้ดี มีความมั่นใจสูง และพึ่งพาได้ ตอนขึ้นไลฟ์เสตจ มีวลีประจำตัวคือ "จะกี่อีกร้อยราตรี..ก็ขออยู่ข้างเธอ"
;โกจูเลออน (ゴジュウレオン)
ร่างแปลงนักรบที่เอนเกจโดยเบียคุยะ ริคุโอะ ชุดสีน้ำเงิน มีต้นแบบมาจากสิงโต มีความสามารถใช้ระบบการได้ยินขั้นสูง อาวุธประจำกายคือ เลออนบัสเตอร์ 50
ชายผู้มีศรัทธาต่อเทก้าซอร์ดอย่างแรงกล้า วัย 30 ปี มีชื่อเล่นที่คินจิโร่ตั้งให้ว่า "ริวเต๊ะ" (竜てゃ)
ชายผู้เชื่อว่าการรับใช้ดาบศักดิ์สิทธิ์คือจุดสูงสุดของชีวิต ความปรารถนาที่จะเติมเต็มความต้องการของเทก้าซอร์ด แม้ว่าจะต้องพยายามแค่ไหน แต่มีนิสัยซื่อตรงและรักสงบ มีพละกำลังมหาศาล เวลาโกรธจะเขวี้ยงของหนักใส่ หากพบคนที่ใช้เทก้าซอร์ดในทางไร้สาระ ในเวลาต่อมาเขาได้เป็นผู้จัดการคนใหม่ต่อจากซาโอริพร้อมทันเปลี่ยนชื่อร้านฮันเซกิเป็นร้านชุมชนแห่งเทก้าซอร์ด
แต่เดิมเขาเกิดมาในครอบครัวที่มีฐานะประกอบอาชีพหมอศัลย์แพทย์เป็นหลักและมีความเข้มงวด จนมาวันหนึ่งริวกิได้พบหนังสือตำนานของเทก้าซอร์ดทำให้เขาเริ่มมีความศรัทธาต่อเทก้าซอร์ด จนเวลาผ่านไปเขาหนีออกมาจากบ้านเพราะหนีความกดดันจากบ้านของเขา
;โกจูไทแรนโน (ゴジュウティラノ)
ร่างแปลงนักรบที่เอนเกจโดยบาคุกามิ ริวกิ ชุดสีเหลือง มีต้นแบบมาจากไทแรนโนซอรัส มีความสามารถในการต่อสู้ด้วยพละกำลังที่แกร่งกล้า อาวุธประจำกายคือ ไทแรนโนแฮมเมอร์ 50
นักเรียนมัธยมปลายชั้นปีที่ 2 ผู้แคล่วคล่องและปราดเปรียว ความเร็วไม่เป็นสองรองใคร เป็นเด็กหนุ่มผู้รักงานปาร์ตี้และสังสรรค์จนไม่สนใจสังคมรอบข้าง
แต่แท้จริงแล้ว ชื่อจริงของเขาคือ ทาเคฮาระ โจจิ (猛原 譲二) ชายชรา วัย 87 ปี ที่มีลูกชาย 1 คน และ หลานชาย 1 คน เป็นคนที่ใช้ชีวิตเข้มงวดทั้งต่อตนเองและผู้อื่น คติประจำตัวคือ "ทรหดไม่คดงอ" เขาได้พบเซ็นไตริงโกจูอีเกิ้ลบนกระถางต้นไม้ในบ้านและได้ขอพรจากเทก้าซอร์ดให้ตัวเองมีร่างกายกลับมาเป็นวัยหนุ่มอีกครั้ง เนื่องจากต้องใช้ชีวิตในวัยหนุ่มได้อย่างอิสระ ตามเจตนารมณ์ของ ทาเคฮาระ ฟุซาโกะ ภรรยาของเขาที่เสียชีวิตไปโดยมีคำสั่งเสียว่า "ขอให้ใช้ชีวิตตามแต่ใจปรารถนาเถอะ" จนกระทั่งเขาได้เข้าโรงเรียนมัธยมปลายมินามิบะซึ่งมี ทาเคฮาระ ฟุโตชิ หลานชายที่อยู่ในชั้นเรียนเดียวกัน จึงทำให้เขาต้องปลอมชื่อเป็น คินจิโร่ ที่มาจากคำว่า ทาเคะคินจิ แปลว่า สายพันธุ์นกล่าเหยื่อ มีข้อจำกัดคือต้องรับประทานอาหารที่มีส่วนประกอบของไข่ เพื่อให้ร่างกายอยู่ในสภาพวัยรุ่นในช่วงเวลาที่จำกัด คินจิโร่มักจะเรียกเพื่อนร่วมทีมด้วยชื่อเล่นที่เขาเป็นคนตั้งให้เสมอ และมักจะถูกสุมิโนะเรียกว่า "ปู่คิน" (禽じい) ประจำ แต่เจ้าตัวให้อยากให้เรียกว่า "คินจัง" (禽ちゃん) มากกว่า
;โกจูอีเกิ้ล (ゴジュウイーグル)
ร่างแปลงนักรบที่เอนเกจโดยทาเคฮาระ คินจิโร่ ชุดสีเขียว มีต้นแบบมาจากนกอินทรี มีความสามารถในการมองเห็นทุกระยะด้วยการมองเห็นแบบพิเศษ อาวุธประจำกายคือ อีเกิ้ลชูตเตอร์ 50
หญิงสาวผู้มีฉายา ยอดนักสืบไฮคลาส (ハイクラス名探偵) วัย 23 ปี มีชื่อเล่นที่คินจิโร่ตั้งให้ว่า "สุมิโปะโยะ" (角ぽよ)
อดีตนักเรียนหญิงโรงเรียนตำรวจ ฝีมีอฉกาจผู้มีความน่ารักเป็นอาวุธ แต่เพราะเหตุบางอย่างทำให้เธอถูกเพื่อนร่วมงานเกลียดชังจนโดนไล่ออก บ่อยครั้งเมื่อไม่มีงานนักสืบ เธอจะมารับหน้าที่เป็นพนักงานพาร์ทไทม์ จุดประสงค์ของเธอคือตามหา อิจิคาวะ โอโตะ น้องสาวที่ถูกลักพาตัวไป ในช่วงแรกเธอไม่สามารถเอนเกจได้เนื่องจากความปรารถนายังไม่ชัดเจน แต่เนื้อในแล้วเป็นคนช่วยเหลือเด็กยิ่งกว่าใครๆ สุดท้ายเลยขอสาบานต่อเทก้าซอร์ดจะปกป้องทุกคน และสามารถเอนเกจเป็นโกจูยูนิคอร์นได้อย่างสมบูรณ์
;โกจูยูนิคอร์น (ゴジュウユニコーン)
ร่างแปลงนักรบที่เอนเกจโดยอิจิคาวะ สึมิโนะ ชุดสีดำ มีต้นแบบมาจากยูนิคอร์น มีความสามารถในการใช้พลังโทรจิตและการอ่านจิตใจ อาวุธประจำกายคือ ยูนิคอร์นดริล 50
ปรากฏตั้งแต่ตอนที่ 16 ชายผู้ปฏิรูปโลกที่ไม่เกรงกลัวแม้แต่เทพเจ้า วัย 26 ปี มีฉายาว่า ก็อดเนส คุมาเดะ (ゴッドネス熊手) 
เขาคือโกจูวูลฟ์คนแรกก่อนหน้าโฮเอรุ และเป็นผู้พิชิตจากภัยหายนะจากมหาสงครามยูนิเวิร์สกับได้รางวัลจากพรมาคือโลกอันสงบสุข จนถูกผนึกไปพร้อมกับเทก้าซอร์ดเป็นเวลาหมื่นปี จนกระทั่งกูเดเบิร์นได้ไปปลดผนึกเขาและได้ครอบครองแหวนโกจูโพล่าร์มา โดยนิสัยของเขานั้นเป็นคนหลงตัวเอง ชอบดูถูกคนอื่น แต่ก็มีความร้อนแรง เขาเป็นคนตั้งชื่อใหม่ให้กูเดเบิร์น และมีความปรารถนาที่จะรวบรวมแหวนทั้งหมดเพื่อให้ตนเป็นพระเจ้าที่เหนือกว่าเทก้าซอร์ด
มีชื่อเล่นที่คินจิโร่ตั้งให้ว่า "คุมาตัน" (クマたん)
;โกจูโพล่าร์ (ゴジュウポーラー)
ร่างแปลงนักรบที่เอนเกจโดยคุมาเดะ มาชิโระ ชุดสีขาว มีต้นแบบมาจากหมีขาว มีความสามารถในการใช้พลังน้ำแข็ง และเน้นสู้แบบนักมวย อาวุธประจำกายคือ แบร์อัคคุมะ 50
เจ้าของคาเฟ่ร้านฮันเซกิ เธอเป็นผู้ให้ที่พักแก่โฮเอรุ รวมไปถึงยอมจ้างงานและให้ริวกิมาดูแลร้านแทนในช่วงที่ยามมีธุระสำคัญอีกด้วย แม้ว่านิสัยจะเป็นแบบนั้น เชื่อใจว่าลึกแล้วเขาคือคนดีกว่าใครๆ ในตอนที่ 2 ซาโอริถูกโนวันนักล่าสมบัติเพื่อกลืนความปรารถนาจากการอยากได้เงินหนี้ค่าเช่าห้องของโฮเอรุ แต่โฮเอรุช่วยไว้ทัน
ลูกชายของซาโอริ มักเล่นกับโฮเอรุอยู่บ่อยๆ
ชายหนุ่มที่ริคุโอะนับถือในสมัยที่ยังเป็นไอดอล มีรอยแผลเป็นอยู่ที่แขนขวาที่เกิดจากอาการบาดเจ็บที่เขาได้รับขณะปกป้องริคุโอะในอดีต ตัวจริงคือชายที่ถูกเรียกว่า ชายดวงตาสีเทา (灰色の眼の男) เพราะเป็นผู้ที่ลักพาตัวโอโตะน้องสาวของสุมิโนะ
นักสู้แห่งยูนิเวิร์ส.
นักสู้แห่งยูนิเวิร์ส (ユニバース戦士, ยูนิเวิร์สเซ็นชิ) คือชื่อกลุ่มนักรบที่ถูกเลือกจากเทพยักษ์ เทก้าซอร์ด เช่นเดียวกับฝั่งโกจูเจอร์ โดยมีเทก้าซอร์ดสีเงินเป็นอุปกรณ์แปลงร่างหลักและมีเซ็นไตริง ยูนิเวิร์สริงที่มีนอกจากของโกจูเจอร์ สีชุดประจำตัวคือสีแดง
ปรากฏตั้งแต่ตอนที่ 1 นักดนตรีที่ทำงานพนักงานพาร์ทไทม์ร้านสะดวกซื้อ เป็นเพื่อนร่วมงานของโฮเอรุ เขาได้ทำสัญญากับเทก้าซอร์ดว่าจะสร้างวงดนตรีอันดับหนึ่งให้ได้ ในตอนที่ 2 เขาได้เดินทางต่อที่ใดสักแห่งหนึ่ง และสาบานจะท้าดวลกับโฮเอรุในซักวัน ซึ่งตนนำเหรียญที่โฮเอรุชดใช้คืนเป็นเครื่องเตือนใจ
;คุวากาตะโอเจอร์ (クワガタオージャー)
ร่างแปลงนักรบที่เอนเกจโดยสึสึมิ นัตสึเมะ ความสามารถพิเศษคือ โซลิด (硬化) ทำให้ผ้าคลุมโอซาแมนท์แข็งขึ้นเหมือนด้วงและสามารถสะท้อนพลังการโจมตีได้
ปรากฏในตอนที่ 3 ถึงตอนที่ 6 นายกรัฐมนตรีที่อายุน้อยที่สุดในประเทศญี่ปุ่น เป็นนักการเมืองพรรคนิปปงคิบิดังโงะ สามารถโน้มน้าวผู้คนให้เข้าข้างและซื้อใจได้ อุปนิสัยของเขามีความลับลมคมในและเจ้าเล่ห์ภายในตัว เขาได้ทำสัญญากับเทก้าซอร์ดโดยมีจุดประสงค์ที่จะเป็นนายกที่มีชื่อเสียงอันดับหนึ่ง อย่างไรก็ตามในตอนที่ 6 เขาได้ลาออกจากตำแหน่งนายกรัฐมนตรีเนื่องจากถูกกล่าวหาว่าใช้อาวุธในการต่อสู้ จึงทำให้ไปร่วมมือกับไบรดันเพื่อที่ต่อกรกับโกจูเจอร์ อย่างไรก็ตาม เขาแค่อยากได้เพื่อนแท้ที่จะเคียงข้างไปด้วยกันเท่านั้น เขาพ่ายแพ้จากการดวลดาบกับโฮเอรุ และเสียแหวนทั้งหมดไป แม้ว่าเขาพ่ายแพ้ต่อโฮเอรุ และเขาได้ยอมรับเป็นเพื่อนสนิทให้กับโฮเอรุ
;ดงโมโมทาโร่ (ドンモモタロウ)
ร่างแปลงนักรบที่เอนเกจโดยอาตามิ โทโคนัตสึ ความสามารถพิเศษคือ ซัมมอน (召喚) เรียกโอริกามิทั้ง 3 ทั้ง อินุ, โอริกามิ, คิจิ มาช่วยโจมตี นอกจากนี้สามารถใช้อาวุธซันกลาสซอร์ดได้พร้อมทั้งมีท่าไม้ตายประจำตัวคือ หนึ่งคนเท่ากับพันท้อ โพสซิทีฟชาวเวอร์ (一人桃千・ポジティブシャワー, อิจินินโทเซ็น โพสซิทีฟชาวเวอร์)
ปรากฏในตอนที่ 4 อัยการมือฉมังผู้ทะเยอทะยาน เขาได้ทำสัญญากับเทก้าซอร์ดว่าจะเป็นอัยการอันดับหนึ่ง เขาพ่ายแพ้จากการโจมตีของดงโมโมทาโร่ ทำให้เซ็นไตริงริวโซลเจอร์ถูกแย่งชิงไปหลังจากที่เทก้าซอร์ดสีเงินสูญสลายไป
;ริวโซลเรด (リュウソウレッド)
ร่างแปลงนักรบที่เอนเกจโดยซาคุราบะ ไม่ได้ระบุพลังความสามารถพิเศษเนื่องจากถูกดงโมโมทาโร่โจมตีจนพ่ายแพ้พร้อมถูกชิงแหวนไป ภายหลังเซ็นไตริงก์วงนี้มอบให้กับโกจูยูนิคอร์นหลังจากภารกิจงานเสร็จสิ้น
ปรากฏในตอนที่ 7, 8 และ ตอนที่ 10 เป็นศาสตราจารย์วิชาโบราณคดีเซ็นไตที่มหาวิทยาลัยแห่งหนึ่ง ในช่วงระหว่างที่โกจูเจอร์เอาชนะจากการต่อสู้กับโนวันเรื่องใจเต้นนั้น เขาถูกริงฮันเตอร์ การิวโดะ ยิงเข้าโจมตีที่หลัง ทำให้ถูกแย่งชิงเซ็นไตริงจูเรนเจอร์ไป พร้อมทั้งนำพาร่างของเขาที่หมดสติและไปยังโนวันเวิลด์เพื่อล้างสมองและใช้เป็นเครื่องมือในการใช้แบล็คไดจูจิน หลังจากที่ช่วยเหลือได้สำเร็จเขาได้บอกสิ่งปรารถนานั่นก็คือต้องการพบขบวนการตัวจริง อย่างไรก็ตามโอไซยังคอยสนับสนุนโกจูเจอร์อยู่เนื่องๆ
;ไทแรนโนเรนเจอร์ (ティラノレンジャー)
ร่างแปลงนักรบที่เอนเกจโดยโอไซ เมกุรุ ความสามารถพิเศษคือ รีเกน (復元) ทำให้ฟื้นคืนไดจูจินที่พังจากเหตุการณ์สงครามยูนิเวิร์สได้
ปรากฏในตอนที่ 8 เป็นกลุ่มผู้ที่ถูกโจมตีโดยริงฮันเตอร์ การิวโดะ และถูกแย่งชิงเซ็นไตริงไป
ปรากฏในตอนที่ 11 และ 12 ผู้ฝึกสัตว์ร้ายพเนจร เอกลักษณ์ของเขาคือแต่งกายเหมือนคาวบอยและพกเครื่องดนตรีต่างๆ ไว้ตลอด ในอดีตเคยเป็นสัตวแพทย์และเจ้าหน้าที่คุ้มครองสัตว์ แต่ทว่ารูนะคู่หมั้นของเขาประสบอุบัติเหตุตกหน้าผาในภูเขาลึกจนเสียชีวิต และกลายเป็นอสูรโนวัน ทำให้เขาร่อนเร่พเนจรตามหาอสูรโนวันที่พรากรูนะจากสภาวะความตาย เขามีความปรารถนาที่ต้องการที่จะให้รูนะกลับมาอิสระและเสียชีวิตอย่างสงบ จึงร่วมมือต่อสู้ด้วยกาโอคิงและเทก้าซอร์ดบลู เดก้าคลอว์ที่บังคับโดยริคุโอะ หลังจากการต่อสู้จบลงไกอาได้มอบเซ็นไตริงกาโอเรนเจอร์ให้กับริคุโอะและยุติฐานะนักสู้แห่งแหวน
;กาโอเรด (ガオレッド)
ร่างแปลงนักรบที่เอนเกจโดยโทโดโรกิ ไกอา ความสามารถพิเศษคือ หนึ่งสัตว์หนึ่งบรรเลง (一獣一奏) ทำให้ควบคุมสัตว์ป่าได้ผ่านเครื่องดนตรี เช่น ใช้คาลิมบาในการควบคุมหมาป่า, ใช้กระดูกขากรรไกรม้าในการควบคุมม้า, ใช้มาราคัส (ลูกซัด) ในการควบคุมสิงโต และใช้ขลุ่ยเคนา ในการควบคุมนกอินทรี
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะฮารุกะคนรักของเขาหลงรักริคุโอะทุ่มสุดตัวจนมีเหตุทำให้เลิกกัน ปรากฏตัวพร้อมกับอิวาชิตะ
;วัลอีเกิ้ล (バルイーグル)
ร่างแปลงนักรบที่เอนเกจโดยคาวาชิมะ ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะมากิคู่หมั้นของเขาใช้เงินสินสอดไปจ่ายสินค้าเกี่ยวกับริคุโอะจนหมดตัว ปรากฏตัวพร้อมกับคาวาชิมะ
;จูโออีเกิ้ล (ジュウオウイーグル)
ร่างแปลงนักรบที่เอนเกจโดยอิวาชิตะ ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
ปรากฏในตอนที่ 13 และ 14 เป็นสาวใช้ในตระกูลบาคุกามิผู้มีสมญานามว่าซูเปอร์สาวใช้ ปรากฏตัวต่อหน้าริวกิเนื่องจากต้องการที่จะพาริวกิกล้บบ้านของตระกูลบาคุกามิด้วยการต่อสู้แบบปลอดภัย แต่ทว่าพลังของแหวนกลับหมดลงกลายเป็นเรดเรซเซอร์ที่กลายเป็นร่างซื่งแหลกทำให้หลุดจากการควบคุม จนในที่สุดโกจูไทแรนโนช่วยชีวิตเธอและดึงสติกลับมา หลังจากการต่อสู้สิ้นสุดลงเธอได้มอบยูนิเวิร์สริงคาร์เรนเจอร์ให้กับริวกิและยุติฐานะนักสู้แห่งแหวน
;เรดเรซเซอร์ (レッドレーサー)
ร่างแปลงนักรบที่เอนเกจโดยยาโมริ โชโกะ ความสามารถพิเศษคือ สต๊อป (一時停止) ทำให้คู่ต่อสู้หยุดชะงักโดยใช้นกหวีดเพื่อเป่าออกมา
;เรดเรซเซอร์ ร่างซิ่งแหลก (暴走レッドレーサー, โบโซเรดเรซเซอร์)
เรดเรซเซอร์ที่แปรสภาพนักรบเป็นอีกร่างหนึ่ง มีลักษณะการแต่งกายคล้ายกลุ่มแก๊งซิ่ง อาวุธประจำตัวคือคุกิแมจิคแบ็ท ที่มีลักษณะเป็นไม้กระบองที่มีตะปูติดไว้ มีพลังบ้าคลั่งและโจมตีไม่เลือกหน้า อย่างไรก็ตามถูกโกจูไทแรนโนโจมตีจนทำให้สติกลับคืนมา
ปรากฏในตอนที่ 20 และ 21 น้องสาวของสุมิโนะ ผู้มีฉายา เจ้าหญิงสาวแกลแห่งเปลวอัคคี (烈火のギャル姫おとぷん) ในช่วงวัยเด็กได้ประสบอุบัติเหตุและอยู่ในสภาวะหลับใหล แต่ว่าได้ตื่นขึ้นมาเมื่อได้สวมใส่เซ็นไตริงชินเคนเจอร์และหากเมื่อแหวนจะหลุดมือร่างกายจะหลับใหลอีกครั้ง อย่างไรก็ตาม เธอถูกไฟร์แคนเดิลโจมตีและชิงแหวนไป ทำให้ตกอยู่ในอาการโคม่าและถูกชายดวงตาสีเทาชิงตัวไป ส่งผลให้ยุติฐานะนักสู้แห่งแหวน
;ชินเคนเรด (シンケンレッド)
ร่างแปลงนักรบที่เอนเกจโดยอิจิคาวะ โอโตะ ความสามารถพิเศษคือ เพนท์ (塗装) สามารถสร้างสถานะผิดปกติจากพลังการวาดผ่านโชโดโฟนได้ อย่างไรก็ตามไฟร์แคนเดิลเป็นผู้ครอบครองแหวนและเป็นผู้ใช้พลังเอนเกจแทน
ปรากฏในตอนที่ 22 เจ้าของร้านไก่ทอดฟู้ดทรัค ปรากฏตัวเป็นคู่ต่อสู้กับไฟร์แคนเดิล แต่พ่ายแพ้พร้อมถูกชิงแหวนไป
;เรดบัสเตอร์ (レッドバスター)
ร่างแปลงนักรบที่เอนเกจโดยโทริไค โช ความสามารถพิเศษคือ แรพิด (超加速) ทำให้มีพลังความเร็วในการวิ่ง
ปรากฏในตอนที่ 24 และ 25 นักเรียนมัธยมปลายจากโรงเรียนเซย์โตไคจากเมืองสึกิโยะ เป็นประธานสภานักเรียนและหัวหน้ากลุ่มตำรวจโรงเรียนเซย์โตไค (GSPO (Gakuen Seitokai Police Organization)) เขาถูกโนวันเรื่องวัยรุ่นควบคุมล้างสมองเพื่อให้เป็นเจ้าหน้าที่ตำรวจในโรงเรียน แต่หลังจากที่หลุดพ้นควบคุมเขาต้องร่วมมือกับลูแปงเรดเพื่อต่อสู้กับโนวันเรื่องลูกฮึด โดยมีเป้าหมายให้โรงเรียนกลับมาสงบสุขอีกครั้ง หลังจากที่เอาชนะลงเขาได้มอบแหวนให้กับโฮเอรุพร้อมกับถอนตัวในฐานะนักสู้แห่งแหวน
;แพทเรนหมายเลข 1 (パトレン1号)
ร่างแปลงนักรบที่เอนเกจโดยฮาเระวาตาริ อิคกิ ความสามารถพิเศษคือ ชึลด์ (防御) สามารถสร้างโล่ผ่านร่างกายทำให้ป้องกันความเสียหายจากการโจมตี
;ซูเปอร์แพทเรนหมายเลข 1 (スーパーパトレン1号)
แพทเรนหมายเลข 1 ที่ได้รับพลังมาจากออก้าบูสเตอร์ 5050
ปรากฏในตอนที่ 24 และ 25 ภารโรงของโรงเรียนเซย์โตไค ในอดีตเคยเป็นครูใหญ่ในโรงเรียน แต่ว่าได้ถูกไบรดันบุกโจมตีโรงเรียนพร้อมมิสึกิที่ถูกดึงตัวกลายเป็นอสูรโนวัน ทำให้เขาถูกกล่าวหาว่าเป็นผู้ก่อเหตุและหลบหนีจนพบเซ็นไตริงลูแปงเรนเจอร์โดยมีเป้าหมายให้โรงเรียนกลับมาสงบสุขอีกครั้ง หลังจากที่เอาชนะลงเขาได้มอบแหวนให้กับโฮเอรุพร้อมกับถอนตัวในฐานะนักสู้แห่งแหวน
;ลูแปงเรด (ルパンレッド)
ร่างแปลงนักรบที่เอนเกจโดยบันโด ชินยะ ความสามารถพิเศษคือ รีรีส (解除) สามารถลบล้างสถานะผิดปกติแต่ละรูปแบบด้วยไดอัลไฟเตอร์
;ซูเปอร์ลูแปงเรด (スーパールパンレッド)
ลูแปงเรดที่ได้รับพลังมาจากออก้าบูสเตอร์ 5050
ปรากฏในตอนที่ 27 และ 28 เป็นนัมเบอร์ทูของคุองเอไอคอนเซิร์น ต้องการที่จะแซงหน้าคุองและต้องการที่จะเป็นผู้นำบริษัท
;แบทเทิลเจแปน (バトルジャパン)
ร่างแปลงนักรบที่เอนเกจโดยเซ็ตสึนะ อาราตะ ความสามารถพิเศษคือ สลีป (スリープ) ทำให้คู่ต่อสู้หลับ
;คิลเลอร์แบทเทิลเจแปน (キラーバトルジャパン)
ร่างเสริมพลังของแบทเทิลเจแปน เป็นการสวมเกราะเสริมที่ติดตั้ง AI เบรน
ไอเท็มขุมพลังหลักของโกจูเจอร์และนักสู้แห่งยูนิเวิร์ส เกิดจากการแบ่งพลังของเทก้าซอร์ดที่แบ่งออกมาเป็นรูปทรงแหวน ซึ่งแหวนแต่ละวงได้ถูกกระจายไปทั่วจักรวาล ว่ากันว่าหากรวบรวมแหวนให้ครบและทำสัญญากับเทพยักษ์เทก้าซอร์ด ทำให้สร้างความปรารถนาต่างๆ ที่ต้องการให้กลายเป็นจริง สำหรับแหวนของโกจูเจอร์นั้น มีผลข้างเคียงจากการทำสัญญาคือผู้ที่สัญญาจะมีพลังพิเศษต่างๆ ส่วนฝั่งไบรดันมองว่าเป็นแหวนแห่งการทำลายล้าง เพราะเมื่อใดสวมใส่โดยไม่มีการทำสัญญาทำให้ผู้สวมใส่คนนั้นจะหายไป
ในส่วนของเซ็นไตริงของนักสู้แห่งยูนิเวิร์สนั้นจะถูกเรียกแหวนพวกนี้ว่า ยูนิเวิร์สริง (ユニバース指輪) มีลักษณะแตกต่างกับเซ็นไตริงของโกจูเจอร์คือ เมื่อทำการหมุนกรอบด้านนอกจะทำการเปิดใช้งานพลังของแหวนวงนั้น นอกจากมียังมี โพล่าร์ริง (ポーラーリング) หรือ แหวนข้าพเจ้า (俺様リング) ซึ่งเป็นยูนิเวิร์สริงเฉพาะตัวของโกจูโพล่าร์ มีลักษณะที่แตกต่างกันตั้งแต่กรอบแหวนเป็นสีไอซ์บลูพร้อมทั้งลวดลายบนแหวน
ในการใช้งานของเซ็นไตริงแต่ละวงจะมีพลังที่แตกต่างกันตั้งแต่การแปลงร่าง, ดึงพลังความสามารถ, เรียกใช้อาวุธ และ เรียกใช้หุ่นยนต์
เข็มขัดของโกจูเจอร์และนักสู้แห่งยูนิเวิร์ส รอบหัวเข็มขัดมีลักษณะคล้ายกับกรงเล็บมือทั้งสองข้าง ทำหน้าที่บรรจุเซ็นไตริง
อุปกรณ์แปลงร่างของโกจูเจอร์มีลักษณะเป็นถุงมือหุ้มดาบข้างขวา เป็นอาวุธที่มีลักษณะคล้ายกับเทพยักษ์ เทก้าซอร์ด ซึ่งมาจากความปรารถนาของผู้ที่ถูกเลือก โดยการใช้งานนั้นจำเป็นต้องใช้เซ็นไตริงติดตั้ง ซึ่งมีความสามารถต่างๆ ดังต่อไปนี้
;การแปลงร่าง
ติดตั้งเซ็นไตริง แล้วผู้ใช้จะประกาศคำแปลงร่างว่า เอนเกจ หลังจากนั้นมีเสียงประกาศว่า "Clap your hands" โดยให้ปรบมือ 2 จังหวะ แล้วปรบมืออีก 1 จังหวะ แล้ววาดวงกลมใหญ่ไว้ด้านหน้าหมุนเป็นวงกลมเหนือหัวและปรบมือหนึ่งครั้งเหนือหัว จากนั้นกดไกปืนเพื่อทำการแปลงร่าง
;การเปลี่ยนร่าง
ทำการยกนิ้วชี้และนิ้วนางของเทก้าซอร์ดสีทองขึ้น หลังจากนั้นมีเสียงประกาศว่า "Awaking" แล้วทำการแปลงร่างเป็นหุ่นยนต์ นอกจากนี้ผู้ใช้งานสวมชุดคนขับแล้วเข้าสู่สังเวียน โดยเข้าไปยังส่วนหัวของเทก้าซอร์ด ด้วยการผสานเทก้าซอร์ดของตนเองไว้ภายในห้องบังคับ เมื่อผู้ใช้งานจะกลายเป็นหนึ่งเดียวกับเทพยักษ์ จะมีเสียงประกาศว่า ผสานร่างเทพมนุษย์! (人神一体!, จินชินอิทไต!) ทำให้ผู้ใช้สามารถประสานจิตเข้ารวมกับเทพยักษ์เทก้าซอร์ด เพื่อควบคุมได้อย่างอิสระ
;การใช้ท่าไม้ตาย
ทำการกดไกปืนค้างไว้เพื่อเปิดใช้งาน เมื่อใช้ตอนอยู่ในห้องคนขับของเทพยักษ์ เทก้าซอร์ด จะเป็นการเปิดใช้งานท่าไม้ตายของเทพยักษ์ เทก้าซอร์ด ได้
อาวุธที่เรียกใช้โดยเซ็นไตริง เทก้าซอร์ดเรด เป็นอาวุธประจำตัวของโกจูวูลฟ์ รูปทรงดาบผสมหมาป่า มีความสามารถคือคลื่นดาบกลายเป็นประตูสะท้อน หากส่งศัตรูไปในประตู จะเกิดการสะท้อนไปมา ก่อนเผด็จศึก
อาวุธที่เรียกโดยเซ็นไตริง เทก้าซอร์ดบลู เป็นอาวุธประจำตัวของโกจูเลออน รูปทรงปืนผสมสิงโต
อาวุธที่เรียกโดยเซ็นไตริง เทก้าซอร์ดเยลโล่ เป็นอาวุธประจำตัวของโกจูไทแรนโน รูปทรงค้อนผสมไทแรนโนซอรัส
อาวุธที่เรียกโดยเซ็นไตริง เทก้าซอร์ดกรีน เป็นอาวุธประจำตัวของโกจูอีเกิ้ล รูปทรงปืนหน้าไม้ผสมนกอินทรี
อาวุธที่เรียกโดยเซ็นไตริง เทก้าซอร์ดแบล็ค เป็นอาวุธประจำตัวของโกจูยูนิคอร์น รูปทรงสว่านผสมยูนิคอร์น
อุปกรณ์แปลงร่างของโกจูโพล่าร์มีลักษณะเป็นถุงมือข้างขวา เป็นอาวุธที่มีลักษณะคล้ายกับเทพยักษ์ กูเดเบิร์น
คู่หูประจำตัวของโกจูโพล่าร์ มีลักษณะคล้ายกับเครื่องจักรหมีขาว มีต้นแบบมาจากของเล่นหมีที่อยู่กับมาชิโระและได้พลังแหวนของโกจูโพล่าร์จนเกิดมีชีวิต สามารถยิงปืนออกจากปากได้อย่างรวดเร็วและปล่อยไอเยือกแข็งที่มีอุณหภูมิลบ 50 องศา มีนิสัยชอบพูดมากและมักจะพิมพ์ใบแจ้งหนี้และเก็บค่าธรรมเนียม จากการช่วยเหลือโดยโกจูโพล่าร์
เซ็นไตริงรูปแบบพิเศษของโกจูวูลฟ์ เมื่อติดตั้งกับเทก้าซอร์ดสีทองทำการเพิ่มพลังเป็นไวลด์โกจูวูลฟ์
อาวุธประจำตัวของไวลด์โกจูวูลฟ์ มีรูปร่างคล้ายกับวาฬเพชฌฆาต สามารถยิงกระสุนน้ำแรงดันสูงได้ 5,050 ลิตรต่อวินาที นอกจากนี้ยังสามารถเพิ่มพลังให้กับนักรบแห่งแหวนได้อีกด้วย
อุปกรณ์แปลงร่างของนักสู้แห่งยูนิเวิร์ส มีลักษณะคล้ายกับเทก้าซอร์ดสีทองของโกจูเจอร์แต่เป็นสีเงิน มีคุณสมบัติเดียวกันกับเทก้าซอร์ดสีทองทุกประการ
พลังและความสามารถของเหล่านักสู้แห่งแหวน.
เทพยักษ์ เทก้าซอร์ด.
เทพยักษ์ เทก้าซอร์ด (巨神テガソード) คือ เทพยักษ์ในตำนาน ผู้ที่ปราบศัตรูที่สร้างจากภัยหายนะจากมหาสงครามยูนิเวิร์สที่เหล่าหุ่นรบจากเหล่าซูเปอร์เซ็นไตที่ต่อสู้กันจนเอาชนะได้ แต่หลังจากที่เอาชนะก็ได้ถูกจำศีลกลายเป็นรูปปั้นขนาดยักษ์ที่คล้ายกับดาบประกบมือขวาและทำหน้าที่ในการตามหาเหล่าผู้คนที่มีแรงปรารถนาอันสูงส่งเพื่อทำสัญญากับวงแหวน อีกทั้งเป็นผู้จัดการประลองเพื่อเฟ้นหาความเป็นหนึ่งของเหล่านักรบแห่งแหวนด้วยกันเอง
ทั้งนี้เมื่ออยู่กับโกจูเจอร์สามารถเปลี่ยนรูปร่างและรูปแบบการต่อสู้ได้หลากหลายเพื่อให้เหมาะกับลักษณะของผู้ใช้งาน และเมื่อผู้ใช้เซ็นไตริงเรียกเทก้าซอร์ด ผู้ใช้จะทำการริงอิน (เข้าสู่สังเวียน) เพื่อผสานร่างเทพมนุษย์ด้วยการเปลี่ยนชุดห้องคนขับ
*ส่วนสูง - 23.7 เมตร
*ความกว้าง - 31.0 เมตร
*ความยาว - 64.0 เมตร
หุ่นรบที่เกิดจากการรวมร่างระหว่างเทพยักษ์ เทก้าซอร์ดและเซ็นไตริงเทก้าซอร์ดเรด เป็นหุ่นรบที่มีพลังด้านสมดุล โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้อันเกรี้ยวกราดของโฮเอรุ โดยถูกแสดงออกมาผ่านการควงดาบและการต่อสู้อันเฉียบคม และยังสามารถเปลี่ยนเป็นรูปแบบมือเพื่อปิดกั้นการมองเห็นของศัตรู และใช้ท่าปาล์มคลัชและใช้โซลบูสเตอร์ เพื่อยิงพลังงานออกจากขาทั้งสองข้างเพื่อหลบการโจมตีและสวนกลับจากทางอากาศเหนือสังเวียน
ท่าไม้ตายคือ เทก้าซอร์ด เอาท์ลอว์เบรกเกอร์ (テガソード・<ruby>合斗狼<rt>アウトロー</rt></ruby>ブレイカー)
เมื่อใช้งานร่วมกับไดจูจิน ท่าไม้ตายคือ ไฟนอล ก็อด สเปเชียล (ファイナルゴッドスペシャル)
เมื่อใช้งานร่วมกับชินเคนโอ ท่าไม้ตายคือ ดาบเทก้าซอร์ด เพลงดาบซามูไร (テガソードケン: 侍斬り, เทก้าซอร์ดเคน ซามูไรกิริ)
;เทก้าซอร์ดเรดที่มีแขนของทคคิวโอ (腕だけトッキュウオーのテガソードレッド)
หุ่นยนต์ที่เกิดจากพลังของคุมาเดะที่ใช้เซ็นไตริงทคคิวเจอร์และโพลาร์ริงทั้ง 5 เป็นเทก้าซอร์ดเรดที่มีแขนของทคคิวโอทั้งสองข้าง
หุ่นรบที่เกิดจากการรวมร่างระหว่างเทก้าซอร์ดและเลออนบัสเตอร์ 50 เป็นหุ่นรบที่มีพลังด้านการยิง โดยริคุโอะริงอินด้วยเซ็นไตริงเทก้าซอร์ดบลู และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการยิงกระสุนเสียงคำรามผ่าน ปืนใหญ่เลออนบัสเตอร์ ที่ติดตั้งบนแขนขวา สามารถต่อสู้ด้วยการไม่ให้ปล่อยให้คู่ต่อสู้ที่เคลื่อนไหวเร็วที่สุดหลุดมือไปได้ และยังเก่งในการไล่ต้อนคู่ต่อสู้ด้วยการยิงรัวๆ
ท่าไม้ตายคือ เทก้าซอร์ด ฝนดาวตก☆ราชสีห์ปิ๊งปิ๊ง (テガソード・キラリ☆ライオン流星群, เทก้าซอร์ด คิราริ☆ไลอ้อนริวเซย์กุน)
หุ่นรบที่เกิดจากการรวมร่างระหว่างเทก้าซอร์ดและไทแรนโนแฮมเมอร์ 50 เป็นหุ่นรบที่มีพลังด้านพละกำลัง โดยริวกิริงอินด้วยเซ็นไตริงเทก้าซอร์ดเยลโล่ และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการใช้กำปั้นอันทรงพลังด้วยแขนทั้งสองข้าง ท่าทักษะต่อสู้หลักคือ เทก้าซอร์ดไดรเวอร์ เป็นท่าที่จะชกคู่ต่อสู้ขึ้นไปในอากาศ จากนั้นจับตัวคู่ต่อสู้ไว้ทั้งหมดแล้วทุ่มลงพื้น
ท่าไม้ตายคือ แด่ท่านเทก้าซอร์ด ไดโนเสาร์สรรเสริญพิฆาต (テガソード様・礼賛竜撃, เทก้าซอร์ดซามะ ไรซันริวเกคิ) และ แด่ท่านเทก้าซอร์ด ไดโนเสาร์สรรเสริญพุ่งทะลวง (テガソード様・礼賛竜掌, เทก้าซอร์ดซามะ ไรซันริวโช)
หุ่นรบที่เกิดจากการรวมร่างระหว่างเทก้าซอร์ดและอีเกิ้ลชูตเตอร์ 50 เป็นหุ่นรบที่มีพลังด้านการบิน โดยคินจิโร่ริงอินด้วยเซ็นไตริงเทก้าซอร์ดกรีน และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้แบบอิสระ และสามารถบินบนท้องฟ้าได้ด้วย วาเรียเบิลแมนเทิล ที่อยู่บริเวณปีกด้านหลัง
ท่าไม้ตายคือ เทก้าซอร์ด คิวปิดแอโร่ (テガソード・キューピッドアロー)
หุ่นรบที่เกิดจากการรวมร่างระหว่างเทก้าซอร์ดและยูนิคอร์นดริล 50 เป็นหุ่นรบที่มีพลังด้านการต่อสู้ด้วยรูปแบบพุ่งทะลวง โดยสุมิโนะริงอินด้วยเซ็นไตริงเทก้าซอร์ดแบล็ค และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้โดยใช้หอก อาวุธประจำตัวคือ ฮอร์นดริล หอกปลายแหลมรูปทรงสว่าน และ ยูนิคอร์นดริล โล่หัวยูนิคอร์น สามารถเปลี่ยนเป็น โหมดพุ่งทะลวง โดยนำยูนิคอร์นดริลประกอบตรงขาหลังทำให้มี 4 ขา เพื่อเพิ่มความคล่องตัวในการต่อสู้ที่เพิ่มขึ้น
ท่าไม้ตายคือ เทก้าซอร์ด แฟบิวลัสดริลล์ (テガソード・ファビュラスドリル)
หุ่นรบที่เกิดจากการรวมร่างระหว่างเทก้าซอร์ดและวูลฟ์เดคาลิเบอร์ 50 เป็นหุ่นรบที่สองของโกจูวูลฟ์ โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ซึ่งตัวควบคุมจะแทนที่ด้วยวูลฟ์เดคาลิเบอร์ 50 ทักษะการต่อสู้เลียนแบบความสามารถการต่อสู้โดยการใช้กรงเล็บ ซึ่งอาวุธประจำตัวคือ เดก้าคลอว์ กรงเล็บสีแดงขนาดยักษ์ที่แขนซ้าย และ วูลฟ์เดฮูด ที่อยู่บนหัว
ท่าไม้ตายคือ เทก้าซอร์ด คลอว์พันนิชเชอร์ (テガソード・<ruby>紅狼<rt>クロウ</rt></ruby>バニッシャー)
หุ่นรบที่เกิดจากการรวมร่างระหว่างเทก้าซอร์ดบลูและวูลฟ์เดคาลิเบอร์ 50 โดยที่จะมีเดก้าคลอว์ติดตั้งเพิ่มเติมที่แขนด้านซ้าย หุ่นรบสามารถปล่อยพลังงานประกายไฟที่สามารถตรึงคู่ต่อสู้ไว้และสร้างประตูมิติเพื่อโจมตีได้
ท่าไม้ตายคือ เทก้าซอร์ด ☆สตาร์☆ ไลอ้อนดูเอท (テガソード・<ruby>☆STAR☆<rt>スター</rt></ruby>ライオンデュエット)
หุ่นรบที่เกิดจากการรวมร่างระหว่าง 2 พ่อลูกเทก้าซอร์ดเรดและกูเดเบิร์น รหัสรวมร่างคือ รวมร่างก็อดเนส (ゴッドネス合体) โดยโฮเอรุและมาชิโระทำการริงอินด้วยเซ็นไตริงโกจูโพล่าร์พร้อมกันและขึ้นบังคับโดยการรวมเป็นหนึ่งกับเทพยักษ์ โดยมีตราสัญลักษณ์โกจูเจอร์อยู่บนหัว รูปแบบการต่อสู้ใช้พลังทักษะของโฮเอรุและมาชิโระเข้าไว้ด้วยกัน
ท่าไม้ตายคือ เทก้าซอร์ด ฮาร์ทเบรคเกอร์ (テガソード・ハートブレイカー)
หุ่นรบที่เกิดจากการรวมร่างระหว่างเทก้าซอร์ดและออก้าบูสเตอร์ 5050
เทพยักษ์ กูเดเบิร์น.
เทพยักษ์ กูเดเบิร์น (巨神グーデバーン) เป็นเทพยักษ์ที่มีลักษณะคล้ายกับหมีขาวผสมกับนวมกำปั้น กำเนิดมาจากเทก้าซอร์ตและเทก้าจูนจึงมีสถานะเป็นลูกชายของพวกเขา โดยมาชิโระริงอินด้วยโกจูโพล่าร์ริง และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้รูปแบบนักมวยเป็นหลัก
เขาคือบุตรชายที่มาจากเทก้าซอร์ดและเทก้าจูน มีชื่อว่า องค์ชายแห่งความวินาศ เทก้านากูรุ (破滅の王子テガナグール) มีความสับสนและเอาแต่ใจตัวเอง จนมาชิโระมาเตือนสติและละลายพฤติกรรม รวมทั้งได้เปลี่ยนชื่อเป็น กูเดเบิร์น ที่มีความหมายว่ากำปั้นและซัดเปรี้ยง พร้อมทั้งอยู่ร่วมกับมาชิโระ
*ส่วนสูง - 26.7 เมตร
*ความกว้าง - 46.8 เมตร
*ความยาว - 29.2 เมตร
หุ่นยนต์เทพผู้พิทักษ์ เดิมทีถูกทำลายจากเหตุการณ์มหาสงครามยูนิเวิร์ส แต่ว่าโอไซ เมกุรุได้ใช้พลังความสามารถรีเกน จากเซ็นไตริง จูเรนเจอร์ ทำให้ฟื้นคืนสภาพขึ้นมา ในการเรียกนั้นใช้ไดโนบัคเลอร์
;แบล็คไดจูจิน (ブラック大獣神) 
ไดจูจินที่ถูกพลังของเทก้าจูนครอบงำ ทำให้มีร่างกายเป็นสีดำและมีพลังที่บ้าคลั่งมากกว่าเดิม
;ยูนิเวิร์สไดจูจิน (ユニバース大獣神) 
หุ่นยนต์ที่ถูกสร้างด้วยพลังของดาร์ควูลฟ์เดคาลิเบอร์ 50 เป็นการนำแบล็คไดจูจิน, กาโอคิง, เอนจินโอ และ ชินเคนโอ มาผสมรวมกัน โดยแบล็คไดจูจินเป็นส่วนหัวและลำตัว, เอนจินโอเป็นส่วนไหล่ทั้งสองข้าง, กาโอคิงเป็นส่วนแขนทั้งสองข้าง, ชินเคนโอเป็นส่วนขาทั้งสองข้าง สามารถใช้พลังและท่าไม้ตายของหุ่นที่ประกอบได้
หุ่นยนต์ราชันแห่งภูต ถูกคืนชีพด้วยพลังปาฎิหารย์จากโทโดโรกิ ไกอา ปรากฏตัวเพื่อช่วยเทก้าซอร์ดบลู เดก้าคลอว์
หุ่นยนต์ซามูไรยักษ์ ที่ปรากฏตัวขึ้นจากพลังแหวนของชินเคนเจอร์ ในช่วงแรกที่ปรากฏนั้นสวมใส่หน้ากาก พร้อมต่อสู้ร่วมกับคิงแคนเดเลอร์ แต่ด้วยพลังของเทก้าซอร์ดเรดทำให้หลุดพ้นการควบคุมจากแหวนที่ไฟร์แคนเดิ้ลครอบครองและช่วยเหลือเทก้าซอร์ดเรดแทน
โนวันเวิลด์ ไบรดัน.
โนวันเวิลด์ ไบรดัน (ノーワンワールド ブライダン) เป็นกลุ่มองค์กรชั่วร้ายที่อยู่ตั้งอยู่ในโลกต่างมิติโนวันเวิลด์มิติที่จำลองแบบมาจากโลกมนุษย์ มีที่ตั้งอยู่ในปราสาทไบรดัน ภายในปราสาทมีรูปปั้นราชินีเทก้าจูนที่สามารถใช้พลังในการรุกรานโลกมนุษย์ได้ สามารถผ่านไปยังโลกมนุษย์ด้วยการเข้าไปในวัตถุที่เกี่ยวกับวงกลม
ราชินีจากไบรดัน เป็นผู้ปกครองของโนวันเวิลด์ ในช่วงแรกมีเป้าหมายในการรวบรวมแหวนทั้งหมดเพื่อที่ต้องการหาคนคู่รักที่จะมาเป็นสามีซึ่งนั่นก็คือเทก้าซอร์ด แต่ภายหลังได้เปลี่ยนเป้าหมายเป็นการบังคับแต่งงานเทก้าซอร์ดจนแต่งงานกันสำเร็จและกำเนิดลูกชายของเธอ เทก้านากูรุ หรือ กูเดเบิร์น และมีเป้าหมายใหม่คือนำลูกชายของเธอกลับคืนมา
ต้นกำเนิดของเทก้าจูน ถูกสร้างมาจาก AI ที่มนุษย์สร้างขึ้นเพื่อเลียนแบบเทก้าซอร์ดผู้มีพลังอันยิ่งใหญ่ของเทพเจ้าที่สร้างโลก นอกจากนี้ยังสร้างโลกของตัวเองรวมไปถึงไบรดัน, โนวัน, อาอี อย่างไรก็ตามเทก้าจูน เชื่อว่าโลกของมนุษย์ที่สร้างขึ้นมานั้นไม่สมบูรณ์ จึงมีตั้งเป้าหมายที่จะสร้างโลกของมนุษย์ขึ้นมาใหม่
หนึ่งในผู้บริหารของไบรดัน มีตำแหน่งเป็นหัวหน้าหน่วยจู่โจมพิเศษ ฉายาของเขาคือ ไฟร์แคนเดิ้ลแห่งอมตะ (不敗のファイヤキャンドル) ศัตรูคู่ปรับของโกจูวูลฟ์ รักลูกน้องและเอาใจใส่เหมือนเพื่อนสนิท
;ชินเคนเรด (シンケンレッド)
ร่างแปลงนักรบที่เอนเกจโดยไฟร์แคนเดิ้ล ที่ชิงเทก้าซอร์ดสีเงินและเซ็นไตริงชินเคนเจอร์ที่โอโตะครอบครอง โดยที่ไม่มีสัญญาของเทก้าซอร์ด ความสามารถพิเศษคือ เพนท์ (塗装) ที่สามารถใช้พลังสร้างสถานะผิดปกติโดยมีพลังเต็มที่ แต่ทว่าเมื่อใช้พลังแหวนของชินเคนเจอร์ ไฟร์แคนเดิลเริ่มกระหายต่อสู้หาคนต่อสู้ที่แข็งแกร่ง
;ซูเปอร์ชินเคนเรด (スーパーシンケンレッド)
ร่างเพิ่มพลังของชินเคนเรดที่แปลงร่างโดยไฟร์แคนเดิ้ล เกิดจากพลังที่เพิ่มมาจากออก้าบูสเตอร์ 5050
;จาโดชินเคนเรด (邪道シンケンレッド)
ร่างที่ซูเปอร์ชินเคนเรดของไฟร์แคนเดิ้ลที่ไม่สามารถควบคุมพลังอันมหาศาลของออก้าบูสเตอร์ 5050 ได้ รวมทั้งสูญเสียความรู้สึกตัวเอง สามารถขยายร่างได้ ถูกปราบโดยเทก้าซอร์ดอากะสึกิ หลังจากที่พ่ายแพ้ไป ไฟร์แคนเดิ้ลได้กลับมาเป็นปกติอีกครั้ง
หนึ่งในผู้บริหารของไบรดัน มีตำแหน่งเป็นหัวหน้าฝ่ายเทคนิคของไบรดัน ฉายาของเธอคือ บูเก้แห่งความเมตตา (慈愛のブーケ) เป็นหญิงสาวผู้แสนสุภาพเรียบร้อยและเห็นใจผู้อื่น แต่มีความเอาแต่ใจเล็กๆแบบหญิงสาว ในตอนที่ 3 บูเก้ได้ไปดูไลฟ์คอนเสิร์ตของริคุโอะจนหลงเสน่ห์อย่างจัง เพื่อจุดประสงค์เพิ่มความนิยม ทั้ง อสูรโนวัน นายกโทโคนัตสึ ริคุโอะ และ โฮเอรุ หลังจากที่ผลโหวตเสร็จสิ้น บูเก้ก็หลงรักริคุโอะจนคลั่งรักหนัก โดยของเต็มไปแปะด้วยสินค้าของริคุโอะในที่บังคับหุ่นรบคาเรนเดอุสของเธอ ถ้ามีของสิ่งใดสิ่งหนึ่งเสียหายจากการต่อสู้ (เช่นโฟโต้การ์ด) บูเก้จะมีอารมณ์โกรธแค้นทันที
หนึ่งในผู้บริหารของไบรดัน มีตำแหน่งเป็นหัวหน้าฝ่ายเจ้าหน้าที่ของไบรดัน เป็นคู่รักสุดหวานฉ่ำที่รวมร่างกันเป็นหนึ่งเดียว เมื่อความรักล้นเต็มปรี่สามารถขยายร่างใหญ่ขึ้นมาได้
ปรากฏตัวตั้งแต่ตอนที่ 8 ประธานใหญ่ของบริษัท AI คุองเอไอ คอนเซิร์น (クオンAIコンツェルン) อายุ 28 ปี ชื่อจริงคือ "โทโนะ ฮิซามิตสึ" พี่ชายของโฮเอรุที่หายสาปสูญไปเมื่อหลายปีก่อน โดยเขาถูกพาไปยังโนวันเวิลด์เช่นเดียวกับโฮเอรุน้องชายของเขา เขาได้ถูกรับเลือกมาจากเทก้าจูนจนกลายเป็นไพ่ตายของฝั่งไบรดัน ที่ทำหน้าที่เป็นฝั่งศัตรูของนักสู้แห่งแหวน
;ริงฮันเตอร์ การิวโดะ (リングハンター・ガリュード)
ร่างแปลงนักรบที่เอนเกจโดยคุอง เป็นนักล่าแหวนที่ใช้อาวุธเทก้าจูนเป็นอาวุธ มีความสามารถในการโจมตีด้วยปืน และสามารถอัญเชิญนักรบขบวนการต่างๆ รวมถึงสามารถแปรสภาพกลายเป็นอาวุธของนักสู้แห่งยูนิเวิร์สได้ ท่าไม้ตายคือ จูนบลาสต์ 
อสูรปีศาจที่ถูกสร้างขึ้นจากมนุษย์ที่มีความปรารถนาแต่ละอย่าง มีทักษะอันโดดเด่นในแต่ละรูปแบบจากบุคคลที่มีความปรารถนา จุดเด่นคือเข็มขัดจะมีตรา NO.1 ไว้รอบเอว โดยลักษณะของพวกเขาเป็นลูกผสมระหว่างสัตว์กับความปรารถนาอย่างใดอย่างหนึ่ง เมื่อเจอเหยื่อที่มีความปรารถนา จะดูดกลืนเหยื่อเข้าไปในร่างของตนเอง ทางเดียวที่จะช่วยเหลือเหยื่อได้ คือต้องใช้ท่าไม้ตาย ที่จะเปิดช่องว่างขึ้นมาเพื่อดึงเหยื่อออกมา
;โนวันนักล่าสมบัติ (トレジャーハントノーワン)
โนวันที่มีต้นแบบมาจากนักล่าสมบัติผสมเหยี่ยว สร้างขึ้นจากอิจิมะ ซาโอริ ผู้มีความปรารถนาที่จะรวยขึ้นในสักวัน 
;โนวันความยอดนิยม (人気者ノーワン)
โนวันที่มีต้นแบบมาจากความยอดนิยมผสมกับนางเงือก สร้างขึ้นจากเจ้าของร้านผลไม้ที่โฮเอรุไปทำงานพาร์ทไทม์ ซึ่งเขามีความปรารถนาที่จะทำให้ร้านค้าของเขาได้รับความนิยมมากขึ้น 
;โนวันสายตื้ด (パーリーピーポーノーワン)
โนวันที่มีต้นแบบมาจากงานปาร์ตี้ผสมกับผีเสื้อ สร้างขึ้นจากคาเงยามะ ผู้มีความปรารถนาว่าจะใช้ชีวิตกับงานปาร์ตี้อย่างสุดเหวี่ยง 
;โนวันจอมจุ้น (おせっかいノーワン)
โนวันที่มีต้นแบบมาจากหอยโข่งและจอมจุ้น สร้างขึ้นจากชายเนิร์ดร่างอ้วนที่อยากให้สุมิโนะสนใจ ผู้มีความปรารถนาว่าอยากให้มีคนมาจุ้นในชีวิต
;โนวันเรื่องใจเต้นรัว (ときめきノーワン)
โนวันที่มีต้นแบบมาจากหัวใจครึ่งขวาและความรักผสมกับนกกระเรียน สร้างขึ้นจากหญิงสาวไม่ระบุนาม ผู้มีความปรารถนาจะเอาชนะจากเกมรักวุ่นวายหัวใจเต้นรัว ในขณะที่สลบไป
;โนวันโชวะ (昭和ノーワン)
โนวันที่มีต้นแบบมาจากองค์ประกอบสมัยยุคโชวะผสมกับค้างคาว สร้างขึ้นจากลูกค้าชายพนักงานบริษัทที่มาซื้อข้าวกล่องไม่ระบุนาม ผู้มีความปรารถนาหลงใหลเสน่ห์ยุคโชวะ ในระหว่างที่จะไปทำงาน
;โนวันวิ่งไล่จับ (鬼ごっこノーワン)
โนวันที่มีต้นแบบมาจากการละเล่นวิ่งไล่จับผสมกับตัวนาก ต้นแบบคือโนวันอสูร ถูกสร้างจากการทดลองของบูเก้ ทำให้มีความสเถียรการควบคุมร่างกาย
;โนวันอสูร (鬼ノーワン)
ร่างที่แท้จริงของโนวันวิ่งไล่จับ เป็นอสูรโนวันที่สิงสู่รูนะในสภาพความตาย ทำให้ไม่มีสติสัมปชัญญะและคลุ้มคลั่งตลอดเวลา มีต้นแบบจากอสูรผสมหอยเม่น
;โนวันมารยาท (マナーノーワン)
โนวันที่มีต้นแบบมาจากการทำตัวมีมารยาทผสมกับพะยูน สร้างขึ้นจากชายชราที่เข้มงวดเรื่องมารยาท 
;โนวันงานกีฬา (運動会ノーワン)
โนวันที่มีต้นแบบมาจากงานกีฬาผสมกับเสือดาวลายเมฆ สร้างขึ้นจากเด็กชายที่ชื่อไทโย ผู้มีความปรารถนาที่จะสนุกสนานกับการฝึกซ้อมสำหรับงานกีฬา
พลทหารระดับล่างของไบรดัน มีลักษณะคล้ายกับพนักงานโรงแรมที่แต่งกายชุดสูทสีดำผูกเน็คไทสีแดงมีหมวกคล้ายกับระฆังเรียกว่า เบลเม็ต โดยหมวกระฆังสีเงินเป็นทหารระดับล่างสุด ส่วนหมวกระฆังสีทองเป็นพลทหารระดับสูงสามารถพูดภาษามนุษย์ได้และมีปลอกแขนประดับไว้ โดยมีชื่อเฉพาะตัว
;แคสซิอุส แบร์ (カシオス・べアー)
ลูกน้องและเพื่อนคนสนิทของไฟร์แคนเดิล เป็นผู้ขับหุ่นเดรสการ์ดไอไอเซอร์ ครอสซานดร้า
;สตาร์ ไฟว์ (スター・ファイブ)
พี่ชายของมิซึตะ ไฟว์ เป็นผู้ขับหุ่นเดรสการ์ดไอไอเซอร์ อ็อกซีเพทาลัม
;มิซึตะ ไฟว์ (ミツタ・ファイブ)
น้องของสตาร์ ไฟว์ เป็นผู้ขับหุ่นเดรสการ์ดไอไอเซอร์ แบงค์เซีย
;มาจิ กิเร (マジ・ギレー)
ทหารระดับสูงผู้กลัวเชื้อโรคและรักความสะอาด เป็นผู้ขับหุ่นเดรสการ์ดไอไอเซอร์ แมนเดรก
;เด็นจิส ปาร์ก (デンジス・パーク)
ทหารในหน่วยของไฟร์แคนเดิล เป็นอาอีสีทองที่ไม่มีปลอกแขนประดับไว้
;ไมค์ โกเซย์อิค (マイク・ゴセイック)
พิธีกรในการแข่งขันเรื่องใจเต้น เป็นผู้ขับหุ่นเดรสการ์ดไอไอเซอร์ ดีเอรามา
;โช ชินเซย์ (チョウ・シンセー)
;กอร์ก ลูโก้ (ゴーグ・ルゴー)
;แพท ไคเซอร์ (パット・カイザル)
;เซิร์ฟ เมก้า (サーフ・メガ)
;ชัม บาราบะ (チャン・バラバ)
หุ่นรบเดรสการ์ดประจำตัวของไฟร์แคนเดิ้ล มีอาวุธประจำตัวคือ แคนดีลักซ์ซอร์ด
ท่าไม้ตายคือ ดาบหัวใจเพลิง โทโมชิบิ (円心剣・灯)
หุ่นรบเดรสการ์ดประจำตัวของบูเก้ มีอาวุธประจำตัวคือ คาเรนเดอช็อต และ คาเรนเดอไนฟ์
หุ่นรบรุ่นผลิตจำนวนมากของไบรดัน
;ไอไอเซอร์ ครอสซานดร้า (アイアイサー・クロサンドラ)
หุ่นรบเดรสการ์ดประจำตัวของแคสซิอุส แบร์ มีอาวุธประจำตัวคือ ครอสซานดร้าโชเวล
;ไอไอเซอร์ อ็อกซีเพทาลัม (アイアイサー・オキシペタラム)
หุ่นรบเดรสการ์ดประจำตัวของสตาร์ ไฟว์ มีอาวุธประจำตัวคือ อ็อกซีเพทาลัมบลิซซาร์ด
;ไอไอเซอร์ แบงค์เซีย (アイアイサー・バンクシア)
หุ่นรบเดรสการ์ดประจำตัวของมิซึตะ ไฟว์ มีอาวุธประจำตัวคือ แบงค์เซียบอมเบอร์
;ไอไอเซอร์ แมนเดรก (アイアイサー・マンドレイク)
หุ่นรบเดรสการ์ดประจำตัวของมาจิ กิเร มีอาวุธประจำตัวคือ แมนเดรกโฮกี้
;ไอไอเซอร์ ดีเอรามา (アイアイサー・ディエラマ)
หุ่นรบเดรสการ์ดประจำตัวของไมค์ โกเซย์อิค มีอาวุธประจำตัวคือ ดีเอรามาซอร์ด และ ดีเอรามาแอนเทนน่า
;ไอไอเซอร์ เรด แฟลช (アイアイサー・レッドフラッシュ)
หุ่นรบเดรสการ์ดประจำตัวของโช ชินเซย์ มีอาวุธประจำตัวคือ เรด แฟลช บลาสเตอร์
;ไอไอเซอร์ ริบบอน รัช (アイアイサー・リボンブッシュ)
หุ่นรบเดรสการ์ดประจำตัวของกอร์ก ลูโก้ มีอาวุธประจำตัวคือ สตาร์เตอร์ แคนนอน
;ไอไอเซอร์ ฮิบิสคัส (アイアイサー・ハイビスカス)
หุ่นรบเดรสการ์ดประจำตัวของเซิร์ฟ เมก้า มีอาวุธประจำตัวคือ ฮิบิสคัส สไลเดอร์ และ เมก้า ไซส์ สไนเปอร์
อุปกรณ์แปลงร่างของการิวโดะ มีลักษณะเป็นถุงมือข้างขวาผสมปืน เป็นอาวุธที่มีลักษณะคล้ายกับราชินี เทก้าจูน มีคุณสมบัติที่แตกต่างกับเทก้าซอร์ดจากฝั่งนักสู้แห่งแหวน สามารถใช้เซ็นไตริงเพื่อเรียกนักรบออกมาเพื่อช่วยเหลือหรือสามารถแปรสภาพเป็นอาวุธได้
;การแปลงร่าง
ติดตั้งเซ็นไตริงเทก้าจูนลงในเทก้าจูน แล้วพูดว่าเอนเกจ จากนั้นเสียงรอจะเริ่มแล้วให้ชักไกปืน 1 ครั้ง และชักอีก 2 ครั้ง หลังจากนั้นทำการใช้ท่ากากบาทแล้วกดไกปืนในเทก้าจูนเพื่อทำการแปลงร่างเป็นริงฮันเตอร์ การิวโดะ
;การเรียก 
ติดตั้งเซ็นไตริง ยูนิเวิร์สริงลงในเทก้าจูน จากนั้นกดไกปืนเพื่อเรียกนักรบออกมา ซึ่งลักษณะรูปแบบของนักรบปรากฏนั้นมีลักษณะเป็นตัวจริง นอกจากนี้เมื่อกดไกปืนแล้วยิงนักรบที่เรียกออกมา จะทำการแปรสภาพกลายเป็นอาวุธได้
;การใช้ท่าไม้ตาย
เปิดใช้งานด้วยการกดไกปืน
อาวุธประจำตัวของริงฮันเตอร์ การิวโดะ เป็นอาวุธที่เทก้าจูนลอกเลียนแบบมาจากวูลฟ์เดคาลิเบอร์ 50 ของโกจูวูลฟ์
เหตุการณ์ในอดีตที่เหล่าหุ่นรบจากเหล่าซูเปอร์เซ็นไตรวมตัวกันเพื่อปราบปีศาจแห่งหายนะ ก่อนที่ทั้งหมดจะส่งพลังไปที่เทก้าซอร์ดจนเอาชนะได้สำเร็จ ก่อนที่ทั้งหมดจะถูกจำศีลและพลังของพวกเขากลายเป็นแหวนเซ็นไตริง
ร้านกาแฟที่ซาโอริเป็นเจ้าของร้าน โดยชั้น 2 ของร้านเป็นมีห้องพักของโฮเอรุที่อาศัยอยู่ อาคารของร้านนี้เดิมเป็นโบสถ์และได้รับการปรับปรุงใหม่
;ชุมชนแห่งเทก้าซอร์ด (テガソードの里)
ร้านที่ริวกิเป็นผู้จัดการร้านแทนซาโอริ พร้อมทั้งเปลี่ยนชื่อร้านจากฮันเซกิกลายเป็นร้านชุมชนแห่งเทก้าซอร์ด พร้อมทั้งปรับรูปแบบจากร้านกาแฟกลายเป็นร้านคาเฟ่ มีเมนูจานเด็ดในร้านคือ ข้าวห่อไข่ท่านเทก้าซอร์ด
ร้องโดย Wienners
ตอนที่ 1 ใช้เป็นเพลงประกอบในเรื่อง ส่วนวิดีโอภาพเพลงเปิดเรื่องเรื่มใช้ตั้งแต่ตอนที่ 2
ร้องโดย คิดาทานิ ฮิโรชิ
เป็นเพลงเปิดเรื่องที่ใช้เฉพาะตอนที่ 16 เท่านั้น ส่วนวิดีโอภาพเพลงเปิดเรื่องโกจูโพล่าร์เป็นตัวนำในเรื่อง
ตอนที่ 16 - 19, 21 - 27 ใช้เป็นเพลงประกอบการต่อสู้
ร้องโดย คาเนโกะ มิยุ (金子 みゆ)
ร้องโดย คาเงยามะ ฮิโรโนบุ
ร้องโดย บาคุกามิ ริวกิ (คังดะ มาซาคาสึ)
ร้องโดย เบียคุยะ ริคุโอะ (ซูซูกิ ฮิเดมารุ)
ร้องโดย ทาเคฮาระ คินจิโร่ (มัตสึโมโตะ จิน)
ร้องโดย รูนะ (เซนะ)
ร้องโดย อิจิคาวะ สุมิโนะ (อิมาโมริ มายะ)
ร้องโดย โทโนะ โฮเอรุ (ฟุยูโนะ มิโอะ)
ร้องโดย ไฟร์แคนเดิ้ล (ซังบงกิ ไดสุเกะ), บูเก้ (มารุปี้)
เผยแพร่เมื่อวันที่ 16 มีนาคม ค.ศ. 2025 เผยแพร่ทางแอปสตรีมมิ่งโตเอะโทคุซัทสึแฟนคลับ
เผยแพร่เมื่อวันที่ 2 กุมภาพันธ์ ค.ศ. 2025 เผยแพร่ลงทางแชนแนลยูทูปอย่างเป็นทางการในประเทศญี่ปุ่น เป็นการเกริ่นนำเรื่องราวของปฐมบทแห่งศึกสุดท้าย มหาสงครามยูนิเวิร์ส ก่อนที่จะเข้าสู่เนื้อหาหลักในตอนที่ 1 ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 21 มีนาคม ปีเดียวกัน
เผยแพร่เมื่อวันที่ 9 กุมภาพันธ์ ค.ศ. 2025 เผยแพร่ลงทางแชนแนลยูทูปโตเอะโทคุซัทสึ YouTube Official ตัวละครที่ปรากฏตัวในตอนนี้คือ มาสค์ไรเดอร์ดีเคด, มาสค์ไรเดอร์เลเจนด์, โกไคเรด, เซ็นไคเซอร์ และ โกจูวูลฟ์ ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 5 เมษายน ปีเดียวกัน
การออกอากาศ.
ขบวนการนัมเบอร์วัน โกจูเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ในช่วงซูเปอร์ฮีโร่ไทม์
ในส่วนประเทศไทย ลิขสิทธิ์เป็นของการ์ตูนคลับมีเดีย เผยแพร่ผ่านทางช่องยูทูป Sentai Cartoon Club โดยลงทั้งรูปแบบเสียงต้นฉบับพร้อมคำบรรยายภาษาไทย และ พากย์ไทย โดยลงทุกวันเสาร์ รูปแบบคำบรรยายภาษาไทยลง เวลา 12:00 น. ตั้งแต่วันที่ 8 มีนาคม พ.ศ. 2568 ส่วนรูปแบบพากย์ไทยลง เวลา 8:30 น. ตั้งแต่วันที่ 22 มีนาคม ปีเดียวกัน จนถึงตอนที่ 4 ต่อมาได้ปรับเปลี่ยนวันเผยแพร่พากย์ไทยใหม่เป็น ทุกวันอาทิตย์ ตั้งแต่ตอนที่ 5 นอกจากนี้ได้ออกอากาศทางสถานีโทรทัศน์ดิจิตัล HD ช่อง 9 เอ็มคอตเอชดี ช่อง 30 ทุกวันเสาร์ เวลา 7:30 น. ในรายการช่อง 9 การ์ตูน